stanford-oval/wikipedia huggingface dataset:
Luoto Company

| Luoto Company |
| --- | --- |

Yritysmuoto:  Osakeyhtiö
Perustettu:  2017
Kotipaikka:  Helsinki, Suomi
Toimiala:  Ohjelmistot
Liikevaihto:   24,7 milj. € (2022) 
Kotisivu:  luotocompany.com
Infobox OKVirheellinen NIMI-arvo: 
Luoto & Company Oy, eli Luoto Company on ohjelmisto- ja datakehityksen, sekä niiden arkkitehtuurien konsultointia tekevä asiantuntijatoimisto. Yritys toimii Suomessa, pääkaupunkiseudulla ja sen toimisto sijaitsee Helsingissä. Yritys on perustettu vuonna 2016 ja toimintansa se käynnisti 2017. Yrityksen juuret pohjautuvat oikeudenmukaisuuden arvoon, tarkoittaen käytännössä uuden tyyppistä omistusrakenteen mallia, jossa yritys koostuu pelkistä osakkaista. Malli on ainutlaatuinen Suomessa. Taustavaikutteita yhtiön rakenteelle on haettu mm. Piilaakson menestyneistä yhtiöistä. Yritys haluaa korostaa viestinnässään erityisesti osaamispääoman ja asiakaskokemuksen merkitystä yrityksen menestykseen nykypäivänä.
Yritys työllistää 2022 maaliskuussa yhteensä yli 120 henkilöä. Poikkeuksellisen nopeasti yritys liki kymmenkertaisti liikevaihtonsa yli 3,5 miljoonaan euroon jo toisena toimintavuotenaan (2018), sekä kasvatti tulostaan yli 1000%. Yritys palvelee laajaa joukkoa asiakkaita startupeista suuriin pörssiyhtiöihin, sekä julkiseen sektoriin muun muassa Fingrid, Kela ja DVV . Luoto Company palkittiin Kauppalehden kasvajat kiertueen Suomen parhaana kasvajana vuonna 2020. Myöhemmin Luoto Company on sijoittunut 2021 Deloitte tech fast 50 listauksella seitsemänneksi (7.)  , sekä Financial Timesin julkaisemalla FT 1000 — Europe’s Fastest Growing Companies 2022 listalla kahdeksanneksitoista (18.).  Vuoden 2022 alkupuolella HS Vision toimittajat kokosivat seuranta-alueiltaan merkittäviä signaaleita, jotka saattavat seuraavaksi muuttaa elämäämme. Luoto Companyn poikkeuksellinen toimintamalli on mainittu esimerkkinä työelämään vaikuttavasta signaaleista.
Mike White

Mike White vuonna 2011.
Michael Christopher ”Mike” White (s. 28. kesäkuuta 1970 Pasadena, Kalifornia) on yhdysvaltalainen tuottaja, käsikirjoittaja, näyttelijä ja ohjaaja. Hänen tunnetuimpia töitään ovat elokuvat Chuck ja Buck (2000), Kiltti tyttö (2002), School of Rock (2003) ja Year of the Dog (2007) sekä televisiosarja The White Lotus (2021). White on osallistunut myös yhdysvaltalaisiin tositelevisio-ohjelmiin Amazing Race ja Selviytyjät.
Hän on Mel Whiten poikaselvennä. White on vegaani.
Palkinnot

Independent Spirit Award (2001, 2003)
Sierra Award (2004)
New American Cinema Award (2000)
Chlotrudis Award (2001)
Acting Prize (2000)
Palkinnot > Ehdokkuudet

Chlotrudis Award (2001)
Independent Spirit Award (2001, 2008)
Golden Satellite Award (2003)
Critics Choice Award (2004)
Aiheesta muualla

Mike White Internet Movie Databasessa. (englanniksi)
Mike White Elonetissä.
Lorne Atkinson

| Lorne Atkinson> Henkilötiedot |
| --- | --- |
Syntynyt: 8. kesäkuuta 1921 Vancouver, Kanada
Kuollut: 23. huhtikuuta 2010 (88 vuotta) Vancouver, Kanada
Pyöräilijä
Laji:  ratapyöräily
Lorne Charles Atkinson (8. kesäkuuta 1921 Vancouver, Brittiläinen Kolumbia, Kanada – 23. huhtikuuta 2010 Vancouver, Brittiläinen Kolumbia, Kanada) oli kanadalainen ratapyöräilijä. Atkinson kilpaili vuoden 1948 kesäolympialaisissa maantieajon yksilössä ja joukkueessa, 1 000 metrin aika-ajossa ja 4 kilometrin joukkuetakaa-ajossa edustaen Kanadaa.
Lorne Munroe

Lorne Munroe
Lorne Munroe (24. marraskuuta 1924 Winnipeg – 4. toukokuuta 2020) oli kanadalainen sellisti.
Munroe aloitti musiikkiharrastuksen 3-vuotiaana ja sai voiton Manitoba (Winnipeg) Music Competition Festivalilla 10-vuotiaana. Kilpailun tuomaroinut Arthur Benjaminin sponsoroimana hän pääsi opiskelemaan Royal College of Musiciin (Lontoo) vuosiksi 1937–1939 Ivor Jamesin johdolla. Vuonna 1939 Munroe piti Arthur Benjaminin kanssa yhteisresitaalin Young Men’s Musical Clubille Winnipegissä. Ohjelmassa oli Benjaminin Munroelle säveltämä sonatiini. Munroe viimeisteli opintonsa vuosina 1939–1947 Curtis Institute of Musicissa (Philadelphia) Felix Salmondin, Orlando Colen ja (sekä ennen toisessa maailmansodassa palvelemista että sen jälkeen) Gregor Piatigorskyn johdolla.
Munroe sai ainoan vuonna 1949 myönnetyn Naumburg-palkinnon. Tämän myötä hän pääsi pitämään resitaalin The Town Halliin 16. marraskuuta. Ohjelmistossa oli musiikkia Joseph Haydnilta, Carl Maria von Weberiltä, Antonín Dvořákilta ja Gabriel Faurélta. Munroe toimi Clevelandin orkesterin jäsenenä vuosina 1949–1950 ja Minneapolisin sinfoniaorkesterin ensisellistinä 1950–1951 ennen liittymistä Philadelphian orkesteriin ensisellistiksi vuonna 1951. Philadelphian orkesterissa toimiessaan hän johti orkesterin jäsenistä muodostettua 15-henkistä Amerita-jousiorkesteria, joka esiintyi Yhdysvalloissa ja Euroopassa. Leonard Bernsteinin kutsumana Munroe liittyi vuonna 1964 New Yorkin filharmonikkoihin ensisellistinä. Siellä hän toimi vuoteen 1991. Tänä aikana hän esiintyi usein orkesterin solistina Camille Saint-Saënsin, Edward Elgarin, Antonín Dvořákin, Dmitri Kabalevskin, Benjamin Brittenin ja muiden konserttojen esityksissä.
Munroe opetti Templen yliopistossa, Philadelphian musiikkiakatemiassa, Manhattan School of Musicissa ja vuoden 1964 jälkeen Juilliard Schoolissa. Hän esiintyi uransa aikana resitalistina ja konserttosolistina Torontossa, Ottawassa, Winnipegissä, Vancouverissa sekä suurissa Euroopan, Israelin ja Japanin kaupungeissa. Munroen sisarukset Sheila ja Gilbert Munroe ovat pianisteja.
Li Yaguang

| Mitalit> Maa:   Kiina.Naisten koripallo (valmentajana). Olympialaiset  | Mitalit> Maa:   Kiina.Naisten koripallo (valmentajana). Olympialaiset  | Mitalit> Maa:   Kiina.Naisten koripallo (valmentajana). Olympialaiset  | Maa:   Kiina> Naisten koripallo (valmentajana). |
| --- | --- | --- | --- |
|  Hopeaa | Barcelona 1992 |  |  |
Li Yaguang (kiin. 李亚光, s. 8. kesäkuuta 1958) on kiinalainen kilpauransa päättänyt koripalloilija ja koripallovalmentaja.
Pelaajana Li kuului Kiinan miesten maajoukkueen kokoonpanoon muun muassa Los Angelesin kesäolympialaisissa 1984, Soulin kesäolympialaisissa 1988, Kolumbian MM-kilpailuissa 1982 ja Espanjan MM-kilpailuissa 1986.
Li valmensi Kiinan naisten maajoukkueen olympiahopealle Barcelonassa 1992.
Aiheesta muualla

Profiili FIBA Archive (englanniksi)
Kiinan joukkue – Kesäolympialaiset 1992
4 Cong |
5 Li X. |
6 Liu J. |
7 Wang |
8 Zheng D. |
9 He |
10 Peng |
11 Zheng H. |
12 Zheng X. |
13 Li D. |
14 Liu Q. |
15 Zhan |
Valmentaja Li Y.
Metal Gear Solid 2: Substance

| Metal Gear Solid 2: Substance |
| --- | --- |

Kehittäjä:  Konami Success Bluepoint Games (HD)
Julkaisija:  Konami
Ohjaaja:  Hideo Kojima
Pelisarja:  Metal Gear
Julkaistu:   PlayStation 2 & Xbox  NA 5. marraskuuta 2002JP 19. joulukuuta 2002KO 7. elokuuta 2003  PlayStation 3 & Xbox 360  NA 8. marraskuuta 2011  JP 23. marraskuuta 2011  EU 3. helmikuuta 2012  AUS 16. helmikuuta 2012  PlayStation Vita  JP 28. kesäkuuta 2012  NA 12. kesäkuuta 2012  EU 12. kesäkuuta 2012 
Lajityyppi:  hiiviskelypeli
Pelimuoto:  yksinpeli
Alusta:  PlayStation 2 Xbox Microsoft Windows PlayStation 3 (HD) Xbox 360 (HD) PlayStation Vita (HD)
Lisää peliartikkeleitaVideopelien teemasivulla
Infobox OK     : 
Metal Gear Solid 2: Substance on päivitetty versio PlayStation 2 -konsolille julkaistusta Metal Gear Solid 2: Sons of Libertystä. Pelin ohjasi Hideo Kojima ja julkaisi Konami.
Peli on julkaistu uudelleen osana Metal Gear Solid HD Collection uusintajulkaisua PlayStation 3:lle, Xbox 360:lle ja PlayStation Vitalle.
Ominaisuudet

Peli on muuten aivan samanlainen kuin Metal Gear Solid 2: Sons of Liberty, mutta siihen on lisätty lisämateriaalia.
Ominaisuudet > VR Missions

VR Missionsit ovat virtuaalitodellisuuteen sijoittuvia harjoitustehtäviä, joissa pelaaja voi kehittää pelitaitojansa ja opetella uusia liikkeitä, jolloin yksinpelin pelaaminen helpottuu huomattavasti. Pelissä on yli 350 erilaista VR Missionsia. Tehtävätyypit ovat:
Sneaking Mode — Hiiviskele kohteeseen siten, ettei yksikään vihollinen huomaa pelihahmoa. Pelaaja voi valita kaksi pelimoodia: No Weapon (pelihahmolla ei ole aseita) ja Eliminate All (pelihahmon täytyy tappaa kaikki viholliset kenenkään huomaamatta).
Weapon Mode — Tuhoa maalit valitsemallasi aseella. Pelaaja saa lisäpisteitä osumatarkkuuden mukaan.
First Person View Mode — Pelaaja suorittaa tehtäviä, jotka esitetään pelihahmon näkökulmasta nähtynä.
Variety Mode — Sekalaisia tehtäviä, joissa on pelaajan täytyy suorittaa erilaisia tavoitteita.
Ominaisuudet > Alternative missions

Alternative Missionsit ovat haastavampia tehtäviä kuin VR Missionsit ja tehtävien aikana ollaan Sons Of Libertyssä nähdyissä maisemissa
Bomb Disposal Mode - Pura kaikki pommit valitulta alueelta ennen aikarajan täyttymistä. Raiden(Ninja)lla, Pliskinillä, Tuxedo Snakella & MGS1Snakella on erityissääntö, että pommien lähelle ei saa tulla 2 metrin säteellä
Elimination Mode- Tapa kaikki viholliset ja mene maaliin ennen aikarajan täyttymistä
Hold Up Mode- "Pidätä" kaikki viholliset, ettei viholliset näe sinua. Käytä hyödyksi kaikkia tavaroitasi
Photograph Mode- Kuvaa tietty kohde ennen aikarajan täyttymistä. Vihollinen ei saa nähdä sinua
Ominaisuudet > Alternative missions > Pelihahmot

Pelaaja saa tietyllä pelihahmolla pelattavat tehtävät suoritettuaan avattua käyttöönsä uusia hahmoja, joilla on taas aivan omat tehtävänsä. Pelaajahahmot ovat:
Raiden — Raiden käyttäen Metal Gear Solid 2: Sons of Libertyssä nähtyä hiiviskelypukuaan.
Raiden (Ninja) — Raiden pukeutuneena Metal Gear Solidissa nähdyn kyborgininjan haarniskaan. Kykenee käyttämään ainoana aseenaan katanaa.
Raiden X — Raiden alastomana ilman aseita.
Snake — Solid Snake käyttäen Metal Gear Solid 2: Sons of Libertyssä nähtyä hiiviskelypukuaan.
Pliskin — Snake naamioituneena Navy SEAL-sotilas Iroquois Pliskiniksi.
Snake (Tuxedo) — Snake pukeutuneena smokkiin.
Snake (MGS1) — Snake pukeutuneena Metal Gear Solidissa nähtyyn hiiviskelypukuunsa.
Ominaisuudet > Snake Tales

Snake Talesit ovat lyhyitä episodeja, joissa pelaaja pääsee ohjaamaan Solid Snakea. Ne sijoittuvat aina tarinamoodin eri paikkoihin, mutta niiden tehtävät ja juonikuviot on uusittu. Juonikuviot eivät kuitenkaan ole yhdistettävissä pelin yksinpelimoodin tarinaan, vaan ne ovat täysin itsenäisiä kappaleita. Valitettavasti Snake Taleseja varten ei ole äänitetty uutta dialogia tai tehty uusia välianimaatioita. Snake Talesit ovat:
A Wrongdoing — Snake tekee yhteistyötä Richard Amesin kanssa pelastaakseen presidentti James Johnsonin.
Big Shell Evil — Otaconin pyynnöstä Snake avustaa Emma Emmerichiä pakenemaan venäläisen huumekartellin kynsistä.
Confidential Legacy — Snake tunkeutuu Sergei Gurlukovichin johtamien palkkasoturien valtaamaan öljytankkeriin jäljittääkseen Meryl Silverburghin.
Dead Man's Whisper — Iroquois Pliskininä esiintyvä Snake yrittää estää Vampiä tappamasta yhdysvaltalaista sotilaskomentajaa.
External Gazer — Snake yrittää estää Solidus Snakea tuhoamasta maailmaa.
Ominaisuudet > Skateboarding

Skateboarding on vain PlayStation 2 -versiosta löytyvä moodi, jossa pelaaja rullalautailee pelin kahdella päähahmolla, Solid Snakella ja Raidenilla, tarkoituksenaan kerätä kokoon runsaasti pisteitä. Peli käyttää moottorinaan erästä Konamin rullalautailupelin moottoria.
Ominaisuudet > Muutoksia

Metal Gear Solid 2: Substance sisältää lisämateriaalinsa lisäksi alkuperäisen Metal Gear Solid 2: Sons of Libertyn, jonka juonta ja pelimekaniikkaa on paranneltu pienillä muokkauksilla. Esimerkkejä:
Peli sisältää muutamia uusia välianimaatioita, kuten haavoittuneen Fatmanin puhumassa Raidenille.
Infrapunalasien näyttö on muokattu realistisemman näköiseksi.
Alkuperäisessä pelissä Solidus Snake sanoo Raidenille: "No more games, Raiden." Substancessa repliikki onkin "No more games, Jack." Virallisen selityksen mukaan Solidus ei käyttäisi kasvattipojastaan tämän koodinimeä.
Aiheesta muualla

Virallinen kotisivusto (englanniksi) (japaniksi)
Metal Gear Solid 2: Substance MobyGamesissa (englanniksi)
Kuva pelitilanteesta.
Luettelo 1950-luvun neuvostoelokuvista

Luettelo 1950-luvun neuvostoelokuvista on luettelo vuosina 1950–1959 ensi-iltansa saaneista Neuvostoliitossa tuotetuista pitkistä elokuvista. Luettelo on epätäydellinen, sillä Internet Movie Databasen mukaantarvitaan parempi lähde Neuvostoliitossa julkaistiin vuosina 1950–1959 yli 550 pitkää teatterielokuvaa. Luettelossa on kuitenkin valtaosa Suomessa suomeksi tekstitettyinä tai dubattuina esitetyistä elokuvista. Mukana on myös dokumenttielokuvia.
Suomessa esitettiin 1940-luvulta 1980-luvulle neuvostoliittolaisia elokuvia sekä televisiossa, elokuvateattereissa että elokuvakerhoissa ehkä enemmän kuin missään muussa länsimaassa. Teatterielokuvien pääasiallinen maahantuoja oli Kosmos-Filmi Oy, joka oli maailman ainoa neuvostoliittolaisten suoraan hallitsema elokuvien levitysyhtiö Neuvostoliiton ulkopuolella.
Li Yu (kirjailija)

Li Yu (kiin. 李漁; pinyin: Lǐ Yú, annettu nimi: kiin. 仙侣, Xiānlǚ; kirjailijanimi: kiin. 笠翁, Lìwēng) (1610–1680) oli kiinalainen näytelmä- ja romaanikirjailija, runoilija, näyttelijä, tuottaja ja ohjaaja, joka eli Ming-dynastian lopussa ja Qing-dynastian alussa. Hän syntyi Rugaossa, Zhejiangin maakunnassa apteekkariperheeseen.  Hän toimi menestyneen kiertävän teatteriseurueen johtajana.
Li kirjoitti 16 näytelmää, joista kymmenen on säilynyt. Lin ensimmäinen näytelmä oli "Salattu suhde" (kiin. 怜香伴, Liánxiāngbàn). "Fengzheng wu" (kiin. 風箏誤, Fēngzhēng wù, "Leijan aiheuttamia virheitä") on yhä kiinalaisen kun-oopperan suosikkeja.
Lin oletetaan kirjoittaneet komedian "Rouputuan" (kiin. 肉蒲團, Ròupútuán, "Lihallinen rukousmatto" 1633), jota pidetään yhtenä kiinalaisen erotiikan klassikkona.  Muuta tuotantoa on novellikokoelma "12 tornia" (kiin. 十二樓, Shíèrlóu).
Li julkaisi Jinlingissä perinteisen kiinalaisen maalaustaiteen tunnetuimman mallikirjan "Sinapinsiemenpuutarhan maalaustaiteen ohjekirjan" (kiin. 芥子園畫傳, Jièzǐyuán huàzhuán), johon kirjoitti itse esipuheen.
Omana aikanaan Li oli suosittu kirjailija, jota ihailtiin hänen käsittelemiensä rohkeiden aiheiden vuoksi.  Esimerkiksi hän käsittelee homoseksuaalista rakkautta tarinassaan "Cuiyalou" (kiin. 萃雅樓, Cuìyǎlóu, "Kerätyn hienostuneisuuden talo") sekä näytelmässä "Salattu suhde". Tähän teemaan hän palaa kokoelmassaan "Wushengxi" (kiin. 無聲戲, Wúshēngxì,  "Mykkiä näytelmiä"). Hän kritisoi virkamiesten korruptoituneisuutta, jäykkää virkatutkintojärjestelmää sekä erityisesti naisten ja lasten yhteiskunnallisen aseman ja oikeuksien puutteita.[lähde? ]
Li Yun tuotantoa suomeksi tai Suomessa

Eroottis-moraalinen romaani Jou pu tuan, tuulen ja kuun leikki (Rouputuan), Karisto 1970
Näytelmä Salattu suhde esitettiin Helsingissä, Iisalmessa ja Vaasassa toukokuussa 2010
Luotiviiva

Luotiviiva on käyrä, jonka tangentti jokaisessa pisteessä on painovoimavektorin suunta. Luotiviivan suunta on vastakkainen painovoimavektoriin nähden.
Luotiviivanpoikkeama

Luotiviivanpoikkeama (engl. vertical deflection, engl. deflection of the plumb line) on luotiviivan ja vertausellipsoidin normaalin välinen suuntaero. Luotiviivanpoikkeama määritellään yleensä pohjois-eteläsuuntaisen ja itä-länsisuuntaisen komponenttinsa avulla.
Lähiverkkotapahtuma

Assembly 2008
Lähiverkkotapahtuma (arkikielessä myös lanit), joskus myös verkkopelitapahtuma, tarkoittaa tapahtumaa, jossa yhteen tilaan kokoontuu ihmisiä pelaamaan omien tietokoneidensa tai konsoleidensa kanssa. LAN on lyhenne sanoista Local Area Network. Tapahtumassa koneet ovat liitettynä toisiinsa lähiverkon avulla. Tapahtuman koko voi vaihdella muutamasta osallistujasta tuhansiin osallistujiin. Esimerkiksi irkkaus, ohjelmointi, musiikki, grafiikka ja tiedostojen jako on osa tällaista tapahtumaa. Tapahtumat voivat kestää vuorokaudesta jopa pariin viikkoon.
Pelit

Yleisiä pelejä lähiverkkotapahtumina ovat esimerkiksi Counter-Strike: Source, Counter-Strike, Counter-Strike: Global Offensive, World of Warcraft, League of Legends, Team Fortress 2, StarCraft II, Call of Duty ja monet muut moninpelit.
Lähivakuutus

| Lähivakuutus-ryhmä |
| --- | --- |

Tunnuslause:  Otamme sen henkilökohtaisesti
Yritysmuoto:  keskinäinen vakuutusyhtiö, vakuutusyhdistys
Perustettu:  1983
Lakkautettu:  2013
Kotipaikka:   Helsinki, Suomi
Toimiala:  vakuutus
Liikevaihto:  386 milj. € (2010)
Liikevoitto:  37 milj. € (2010)
Infobox OKVirheellinen NIMI-arvo: 
Lähivakuutus oli keskinäinen vakuutusyhtiö. Ryhmään kuului noin 60 paikallista vakuutusyhdistystä, jälleenvakuutus- ja palveluyhtiö Lähivakuutus Keskinäinen yhtiö sekä Lähivakuutus osk. Lähivakuutus osk:n ja Keskinäisen yhtiön pääkonttori oli Espoon Leppävaarassa.
Lähivakuutuksen ja Säästöpankkien omistama Henkivakuutusyhtiö Duo aloitti toiminnan keväällä 2007.
Helmikuussa 2012 kerrottiin, että Tapiola ja Lähivakuutus yhdistyvät keskinäiseksi finanssiryhmäksi Lähivakuutus-Tapiolaksi  kahden vuoden sisällä. Yhdistyminen edellyttää hyväksymisen Lähivakuutuksen yhtiökokouksessa. Lähivakuutuksen ja Tapiolan yhdistymisestä päätettiin yhtiökokouksissa. Uuden yhtiöryhmän nimeksi tuli LähiTapiola. LähiTapiola aloitti toimintansa 1. tammikuuta 2013.
Aiheesta muualla

Lähivakuutus
Luettelo 1960-luvun neuvostoelokuvista

Luettelo 1960-luvun neuvostoelokuvista on luettelo vuosina 1960–1969 ensi-iltansa saaneista Neuvostoliitossa tuotetuista pitkistä elokuvista. Luettelo on hyvin epätäydellinen, sillä Internet Movie Databasen mukaantarvitaan parempi lähde Neuvostoliitossa julkaistiin vuosina 1960–1969 runsaat tuhat pitkää teatterielokuvaa. Luettelossa on kuitenkin valtaosa Suomessa suomeksi tekstitettyinä tai dubattuina esitetyistä elokuvista. Mukana on myös dokumenttielokuvia.
Suomessa esitettiin 1950-luvulta 1980-luvulle neuvostoliittolaisia elokuvia sekä televisiossa, elokuvateattereissa että elokuvakerhoissa ehkä enemmän kuin missään muussa länsimaassa. Teatterielokuvien pääasiallinen maahantuoja oli Kosmos-Filmi Oy, joka oli maailman ainoa neuvostoliittolaisten suoraan hallitsema elokuvien levitysyhtiö Neuvostoliiton ulkopuolella.
Lähiöprojekti (Helsinki)

Lähiöprojekti on Helsingin kaupunginhallituksen vuonna 1996 käynnistämä projekti, jonka tarkoituksena on edistää Helsingin lähiöiden korjaustoimintaa ja estää alueiden välisten erojen kasvamista. Lähiöiden vetovoimaisuuden lisäämiseen vaikutetaan asunto-, elinkeino- ja kiinteistöpolitiikalla. Muita tavoitteita ovat muun muassa asukasosallisuuden lisääminen, fyysisen ympäristön kohentaminen ja yhteistyön parantaminen asukkaiden ja muiden tahojen välillä.
Lähiöprojektin kolmas toimikausi alkoi vuonna 2005 ja se kesti vuoteen 2007 asti, ja sen painotuksena olivat 1960- ja 1970-lukujen lähiöiden monipuolisuus, omaleimaisuus ja ympäristö. Vuosina 2002–2004 projekti toimi Kontulassa, Vesalassa, Kivikossa, Myllypurossa, Pihlajamäessä ja Pihlajistossa. Sekä Kontulan että Pihlajiston alueella projekti käynnistyi vuonna 1996.
Aiheesta muualla

Lähiöprojekti (Arkistoitu – Internet Archive)
Lähiöprojektin toimintakausi 2005-2007 (Arkistoitu – Internet Archive)
Metal Gear Solid 2: Sons of Liberty

| Metal Gear Solid 2: Sons of Liberty |
| --- | --- |
 Euroopan version kansikuva
Kehittäjä:  KCEJ
Julkaisija:  Konami Computer Entertainment Japan
Ohjaaja:  Hideo Kojima
Tuottaja:  Hideo Kojima
Suunnittelija:  Hideo Kojima
Käsikirjoittaja:  Hideo Kojima
Säveltäjä:  Harry Gregson-Williams Norihiko Hibino Rika Muranaka
Pelisarja:  Metal Gear
Julkaistu:   PlayStation 2  NA 13. marraskuuta 2001  JP 29. marraskuuta 2001  EU 8. maaliskuuta 2002 
Lajityyppi:  hiiviskely
Pelimuoto:  yksinpeli
Ikäluokitus:  ESRB: M  Virheellinen ESRB-arvo CERO: C BBFC: 15 OFLC: MA15+ OFLC: R16 PEGI: 16 IFCO: 15
Alusta:  PlayStation 2
Jakelumuoto:  DVD, Blu-ray
Lisää peliartikkeleitaVideopelien teemasivulla
Infobox OK    : 
Metal Gear Solid 2: Sons of Liberty (jap. メタルギアソリッド2: サンズ オブ リバティー, Metaru Gia Soriddo 2) (lyhennettynä MGS2) on Konamin kehittämä ja julkaisema toimintaseikkailu- ja hiiviskelypeli, jonka ohjauksesta vastasi Hideo Kojima. Se julkaistiin vuonna 2001 PlayStation 2:lle. Metal Gear Solid 2 on Metal Gear -pelisarjan ilmestymisjärjestyksessä viides ja virallisessa aikajärjestyksessä kuudes osa. Pelin tarina sijoittuu suoraan  Metal Gear Solidin jälkeen. Pelin tarina jatkuu Metal Gear Solid 4: Guns of the Patriotsissa.
Metal Gear Solid 2: Sons of Libertyn tarina on jaettu kahteen osioon. Näistä ensimmäisen tapahtumat sijoittuvat New Yorkin Hudson-joella kulkevalle USS Discovery -tankkerille. Toisen osion tapahtumapaikkana on huippumoderni vedenpuhdistuslaitos lähellä Manhattania. Edeltäjänsä tavoin juoni on monimutkainen ja sisältää paljon käänteitä. Sons of Libertyn tarina kerrotaan välinäytösten ja radiokeskustelujen avulla.
Johtuen Metal Gear Solidin suosiosta, peliä kohtaan oli julkaisun aikoihin suuria odotuksia. Odotukset osoittautuivat aiheellisiksi, pelin ollessa niin pelaajien kuin kriitikoidenkin mielestä menestys, arvosteluiden keskiarvon ollessa 95 % ja pelin myyntilukujen ollessa noin 7 miljoonaa.
Pelin julkaisua seurasi laajennettu versio, Metal Gear Solid 2: Substance, joka julkaistiin PlayStation 2:lle, Xboxille ja Microsoft Windowsille.
Pelaaminen

Metal Gear Solid 2 on taktinen toimintapeli, jossa painotetaan hiiviskelyä ja vartijoiden välttelyä.  Pelaaminen muistuttaa hyvin paljon aikaisempia pelisarjan pelejä, mutta Metal Gear Solidissa on mukana muutamia uudistuksia. Pelaamiseen on tuotu lisää taktisia elementtejä mahdollistamalla muun muassa ampumisen ensimmäisen persoonan kuvakulmasta. Lisäksi vartijoita voi huijata käyttämällä ympäristöä hyväkseen esimerkiksi lasipulloja tai hedelmiä ampumalla. Tällöin pelaaja voi kiinnittää vartijoiden huomion ja hyödyntää tilannetta hyväkseen. Pelissä on myös muun muassa mahdollista roikkua kaiteilla ja ampua nurkan takaa.
Metal Gear Solid 2:ssa vihollisille on luotu kehittyneempi tekoäly. Viholliset pystyvät esimerkiksi kutsumaan apujoukkoja tai toimimaan ryhmissä. Peli sisältää useita pomotaisteluita, joiden voittamiseksi pelaajan on keksittävä keino ohittaa pomovastuksen puolustus. Vaikka pelin aikana pelaajalle kerääntyy suuri asevalikoima, ei pelaajan ole pakko aiheuttaa yhtäkään kuolemaa, mikäli käyttää nukuttavia aseita tai lähitaisteluliikkeitä.
Juoni

Metal Gear Solid: Sons of Libertyn tarina on jaettu kahteen osioon. Näistä ensimmäisen tapahtumat sijoittuvat New Yorkin Hudson-joella kulkevalle USS Discovery -tankkerille. Toinen osio jatkaa samalta paikalta, johon ensimmäinen päättyi. Tapahtumapaikkana on huippumoderni vedenpuhdistuslaitos Big Shell lähellä Manhattania. Edeltäjänsä tavoin juoni on monimutkainen ja sisältää paljon käänteitä.
Juoni > Tankkeri

Tankkerijakso sijoittuu vuoteen 2007, eli kaksi vuotta Metal Gear Solidin tapahtumien jälkeen. Solid Snake ja Hal "Otacon" Emmerich toimivat Philanthropy-järjestössä, jonka tarkoituksena on sabotoida Metal Geareja, jotka rakennettiin Revolver Ocelotin myytyä Metal Gear REXin pohjapiirrokset mustassa pörssissä. Snake tunkeutuu USS Discovery -öljytankkerille saatuaan tietoa, jonka mukaan tankkeri kuljettaa Yhdysvaltain merijalkaväen vartioimaa Metal Gear RAYn prototyyppiä. Yhtäkkiä salaperäiset palkkasotilaat hyökkäävät ja valtaavat tankkerin. Pian Snakelle paljastuu, että sotilaita johtaa entinen Venäjän armeijan eversti Sergei Gurlukovich.
Snake tunkeutuu tankkerin rahtiruumaan, jossa säilytetään Metal Gear RAYn prototyyppiä. Ruumassa on myös suuri joukko amerikkalaisia sotilaita, jotka eivät tiedä venäläisten hyökkäyksestä. Gurlkovich saapuu ruumaan ja ottaa panttivangikseen amerikkalaisten sotilaiden komentajan, Scott Dolphin. Yhtäkkiä palkkasotureiden kanssa yhteistyötä tehnyt Revolver Ocelot pettää liittolaisensa ja tappaa sekä Gurlukovichin että Dolphin. Hän laukaisee tankkerille asetetut Semtexit, ja neuvoo sotilaita pakenemaan henkensä edestä. Ocelot varastaa Metal Gear RAYn prototyypin ja pakenee tankkerista. USS Discovery uppoaa, ja Solid Snaken uskotaan saaneen surmansa katastrofissa.